**২৫তম কলকাতা আন্তর্জাতিক চলচ্চিত্র উৎসব** কলকাতায় অনুষ্ঠিত কলকাতা আন্তর্জাতিক চলচ্চিত্র উৎসবের ২৫তম সংস্করণ। চলচ্চিত্র উৎসবটি ৮ নভেম্বর থেকে শুরু হয় এবং ওই দিনে কলকাতা আন্তর্জাতিক চলচ্চিত্র উৎসবের উদ্ধোধনী অনুষ্ঠান অনুষ্ঠিত হয়। ২০১৯ সালে অনুষ্ঠিত ২৫তম কলকাতা আন্তর্জাতিক চলচ্চিত্র উৎসবের ফোকাস দেশ ছিল *জার্মানি*। এই চলচ্চিত্র উৎসবে ৭৬ টি দেশের ২১৪ টি ছবি প্রদর্শিত হয়, যার মধ্যে ১৫২ টি স্বল্প দৈর্ঘ্যের ছবি ও তথ্যচিত্র। নন্দন, রবীন্দ্র সদন, শিশির মঞ্চ, নজরুল তীর্থ-সহ শহরের মোট ১৭ টি প্রেক্ষাগৃহে দেখানো হয়েছিল ছবিগুলি। এ ছাড়াও ছিল বিভিন্ন প্রদর্শনী। ২০১৯ সালের কলকাতা আন্তর্জাতিক চলচ্চিত্র উৎসবকে ভাগ করা হয়েছিল মোট ১৬ টি বিভাগে। প্রতিযোগিতা বিভাগে ছিল ১২টি স্বল্পদৈর্ঘ্যের ছবি এবং ২০টি তথ্যচিত্র। এই চলচ্চিত্র উৎসবে ছিল কিংবদন্তি পরিচালক বার্নার্দো বের্তোলুচ্চির ৬ টি ছবির বিশেষ প্রদর্শনও। চলচ্চিত্র উৎসবের ২৫তম বছরে উদ্বোধনী ছবি হিসেবে দেখানো হয়েছে পরিচালক সত্যজিৎ রায়ের গুপী গাইন বাঘা বাইন। ১৫ নভেম্বর নজরুল মঞ্চে অনুষ্ঠিত হয় সমাপ্তি অনুষ্ঠান।

উদ্বোধন অনুষ্ঠান
----------------

৮ নভেম্বর ২০১৯ সালে জমকালো আয়োজনে ২৫তম কলকাতা আন্তর্জাতিক চলচ্চিত্র উৎসবের উদ্বোধন হয়। সন্ধ্যায় কলকাতার নেতাজি ইনডোরে এই আয়োজনের উদ্বোধন করেন অভিনেতা শাহরুখ খান। পশ্চিমবঙ্গের মুখ্যমন্ত্রী মমতা বন্দোপাধ্যায়ের সভাপতিত্বে চলচ্চিত্র উৎসবে উপস্থিত ছিলেন বলিউড ও টালিউডের জনপ্রিয় সব অভিনেতা, অভিনেত্রী। প্রদীপ জালিয়ে অনুষ্ঠানের মূল আনুষ্ঠানিকতা শুরু করেন শাহরুখ খান। ভারতীয় সংস্কৃতিকে তুলে ধরতে অনুষ্ঠানে আয়োজন করা হয়- নানা ধরনের নাচ ও গান। অনুষ্ঠান সঞ্চালনার দায়িত্বে ছিলেন যিশু সেনগুপ্ত এবং পরমব্রত চট্টোপাধ্যায়।

অনুষ্ঠানে উপস্থিত ছিলেন জনপ্রিয় অভিনেতা শাহরুখ খান, পরিচালক মহেশ ভাট, গৌতম ঘোষ, সন্দীপ রায়, কৌশিক গঙ্গোপাধ্যায়, সৃজিত মুখোপাধ্যায়।।

পুরস্কার
--------

উৎসবে সেরা বিদেশী চলচ্চিত্র হিসেবে জায়রো বুস্তামানতে নির্মাণ করা গুয়েতেমালার স্প্যানিশ ভাষার *দ্য উইপিং ওমেন* গোল্ডেন রয়েল বেঙ্গল টাইগার অ্যাওয়ার্ড প্রদান করা হয়। সেরা পরিচালকের পুরস্কার পান চেকোস্লোভাকিয়ার *দ্য পেইন্টেড বার্ড* ছবির পরিচালক ভেকলাভ মারউল। বিদেশি ছবির জন্য বিশেষ জুরি পুরস্কার পান ডিটা জেকুইরাজ পরিচালিত কসোভোর ‘আগাস হাউস’।

ভারতীয় ছবি বিভাগে সেরা ছবির জন্য হীরালাল সেন ট্রফি পায় অনন্ত মহাদেবন পরিচালিত *ক্রাইম নম্বর ১০৩-২০০৫*। আর সেরা পরিচালকের পুরস্কার পান *পারসেল* ছবির পরিচালক ইন্দ্রশীষ আচার্য্য।

এশিয়া বিভাগে সেরা ছবির জন্য নেটপ্যাক পুরস্কার পায় আদিত্য কৃপালনী পরিচালিত ‘দেবী আউর হিরো’ ছবি। সেরা স্বল্পদৈর্ঘ্য ছবির বিভাগে রয়েল বেঙ্গল টাইগার ট্রফি পায় শ্রাবণ কাটিকানেনি পরিচালিত ‘সামার রেপসোডি’। সেরা ভারতীয় তথ্যচিত্র বিভাগে পুরস্কৃত হয় গৌরব পুরী পরিচালিত ‘এব্রিজড’।

### ইনোভেশন ইন মুভিং ইমেজেস

| পুরস্কারের নাম | বিজয়ী | চলচ্চিত্র | নোট |
| --- | --- | --- | --- |
| শ্রেষ্ঠ চলচ্চিত্র | দ্য উইপিং ওমেন |  | "জায়রো বুস্তামান" দ্বারা পরিচালিত |
| শ্রেষ্ঠ পরিচালক | ভেকলাভ মারউল | দ্য পেইন্টেড বার্ড |  |
| জুরি পুরস্কার - বিশেষ উল্লেখ | ডিটা জেকুইরাজ |  | **আগাস হাউস**-এর পরিচালক |
|

### এশিয়ান সিলেক্ট বা নেটপ্যাক অ্যাওয়ার্ড

| পুরস্কারের নাম | বিজয়ী | চলচ্চিত্র | নোট |
| --- | --- | --- | --- |
| শ্রেষ্ঠ চলচ্চিত্র | দেবী আউর হিরো |  | "আদিত্য কৃপালনী" দ্বারা পরিচালিত |
|

### ভারতীয় ভাষার চলচ্চিত্র

| পুরস্কারের নাম | বিজয়ী | চলচ্চিত্র | নোট |
| --- | --- | --- | --- |
| শ্রেষ্ঠ চলচ্চিত্র | ক্রাইম নম্বর ১০৩-২০০৫ |  | "অনন্ত মহাদেবন" দ্বারা পরিচালিত |
| শ্রেষ্ঠ পরিচালক | ইন্দ্রশীষ আচার্য্য | পারসেল |  |
| বিশেষ জুরি উল্লেখ |  |  |  |

### জাতীয় স্বল্প দৈর্ঘ্যের চলচ্চিত্র এবং তথ্যচিত্র প্রতিযোগিতার পুরস্কার

| পুরস্কারের নাম | বিজয়ী | নোট |
| --- | --- | --- |
| শ্রেষ্ঠ তথ্যচিত্র | এব্রিজড | "গৌরব পুরী" দ্বারা পরিচালিত |
| শ্রেষ্ঠ স্বল্প দৈর্ঘ্যের চলচ্চিত্র | সামার রেপসোডি | "শ্রাবণ কাটিকানেনি" দ্বারা পরিচালিত |

তথ্যসূত্র
---------

1. ↑  "শুরু হল ২৫তম কলকাতা আন্তর্জাতিক চলচ্চিত্র উৎসব, নেতাজি ইন্ডোরে চাঁদের হাট"। www.anandabazar.com/। ৮ নভেম্বর ২০১৯। সংগ্রহের তারিখ ২৭ নভেম্বর ২০১৯।
2. ↑  "Germany in focus at film festival"। www.telegraphindia.com/। ২ নভেম্বর ২০১৯। সংগ্রহের তারিখ ২৭ নভেম্বর ২০১৯।
3. 1 2  "আজই শেষ ২৫তম কলকাতা আন্তর্জাতিক চলচ্চিত্র উৎসব, ভিডিও বার্তা অমিতাভের"। আজকাল। সংগ্রহের তারিখ ২৭ নভেম্বর ২০১৯। [*স্থায়ীভাবে অকার্যকর সংযোগ*]
4. ↑  "কলকাতা আন্তর্জাতিক চলচ্চিত্র উৎসবের আনুষ্ঠানিক ঘোষণা"। bengali.indianexpress.com। সংগ্রহের তারিখ ২৭ নভেম্বর ২০১৯।
5. ↑  "কলকাতা চলচ্চিত্র উৎসবে সেরা ছবি 'দ্য উইপিং ওমেন'"। সময়কাল। ১৭ নভেম্বর ২০১৯। সংগ্রহের তারিখ ২৭ নভেম্বর ২০১৯।
6. 1 2 3 4 5 6 7  "সেরা ছবি 'দ্য উইপিং ওমেন', পুরস্কার মূল্য ৫১ লাখ"। www.channelionline.com। ১৬ নভেম্বর ২০১৯। সংগ্রহের তারিখ ২৭ নভেম্বর ২০১৯।
7. 1 2 3 4 5 6 7  "KIFF 2019 ended with a great node"। www.uniindia.com/। ১৫ নভেম্বর ২০১৯। সংগ্রহের তারিখ ২৭ নভেম্বর ২০১৯।

বহিঃসংযোগ
---------

* ২৫তম কলকাতা আন্তর্জাতিক চলচ্চিত্র উৎসব

| * দে
* স
কলকাতা আন্তর্জাতিক চলচ্চিত্র উৎসব |
| --- |
| বছর অনুযায়ী | 
* ১৯৯৫
* ১৯৯৬
* ১৯৯৭
* ১৯৯৮
* ১৯৯৯
* ২০০০
* ২০০১
* ২০০২
* ২০০৩
* ২০০৪
* ২০০৫
* ২০০৬
* ২০০৭
* ২০০৮
* ২০০৯
* ২০১০
* ২০১১
* ২০১২
* ২০১৩
* ২০১৪
* ২০১৫
* ২০১৬
* ২০১৭
* ২০১৮
* ২০১৯

 |